Marcos Rojo viċin li jitlaq lil Man Utd Id-difensur Arġentin ta' Manchester United, Marcos Rojo, jinsab ferm viċin li jitlaq minn Old Trafford sabiex imur b'self ma' club ieħor. Il-player Sudamerikan mhuwiex parti mill-pjani ta' Ole Gunnar Solskjaer u l-injury li kellu riċentement xejn m'għenitu biex ikompli jsaħħaħ il-fiduċja fil-kapaċitajiet tiegħu. Aktar qabel waqt is-suq tat-trasferimenti tas-sajf, Estudiantes mill-Arġentina kienu interessati fih iżda b'xi mod jew ieħor ma kienx hemm ftehim finali mar-Red Devils. B'hekk issa Rojo se jkun qed jistenna li jasal Jannar sabiex għalli-nqas jingħaqad ma' xi club b'self sal-aħħar ta' dan l-istaġun. Rojo għandu 30 sena u lagħab 76 partita ma' Manchester United filwaqt li skorja gowl wieħed biss.